**Απρόσωπα ρήματα**

**Απρόσωπα** ονομάζονται τα ρήματα που χρησιμοποιούνται στο γ' ενικό πρόσωπο και δε δέχονται ως υποκείμενο πρόσωπο ή πράγμα:

 χρή[(= πρέπει, είναι αναγκαίο,) δεῖ(= πρέπει, είναι ανάγκη), ἀγγέλλεται, ἀρκεῖ (= είναι αρκετό), δοκεῖ (= φαίνεται καλό, ι), ἔστι - ἔνεστι(=είναιδυνατό), ἐγχωρεῖ (=επιτρέπεται), ἐνδέχεται, λέγεται,

 νομίζεται, ὁμολογεῖται, πρέπει, προσήκει (=αρμόζει,ι), συμβαίνει,  φαίνεται

**Απρόσωπες εκφράσεις** :

 ἀγαθόν ἐστι , ἄδηλόν ἐστι (= δεν είναι φανερό), ἀναγκαῖον ἐστί, ἀνάγκη ἐστὶ, θαυμαστόν ἐστι, καλόν ἐστι, κίνδυνός ἐστι,  ἄξιόν ἐστι , δεινόν ἐστι (= είναι φοβερό), δέον ἐστὶ (= πρέπει) δῆλον ἐστὶ, δίκαιόν ἐστι, εἰκός ἐστι (= είναι φυσικό), νόμος ἐστὶ, ῥᾴδιόν ἐστι (= είναι εύκολο), σαφές ἐστι, φανερόν έστι, χρήσιμόν ἐστι χαλεπόν ἐστι (= είναι δύσκολο), χρεών ἐστι (= είναι αναγκαίο, μοιραίο) κ.ά.

* Τ**ο υποκείμενο** των απρόσωπων ρ. ή των απρόσωπων εκφρ.

**α) απαρέμφατο**

**→** ὁ νομοθέτης ἀπέδειξεν οὓς χρὴ δημηγορεῖν καὶ οὓς οὐ δεῖ λέγειν ἐν τῷ δήμῳ

(= ο νομοθέτης όρισε ποιοι μπορούν να μιλούν και ποιοι δεν πρέπει να μιλούν στο δήμο)

Τα απρόσωπα ρήματα είναι το χρὴ και το δεῖ·

το υποκείμενο του χρὴ είναι το απαρέμφατο δημηγορεῖν·

το υποκείμενο του δεῖ είναι το απαρέμφατο λέγειν.

→ ὑμᾶς προσήκει καὶ ἀμείνονας καὶ προθυμοτέρους εἶναι. ἀλλὰ μὴν καὶ θαρραλεωτέρους νῦν πρέπει εἶναι πρὸς τοὺς πολεμίους.

(= ταιριάζει να είστε πολύ γενναιότεροι και προθυμότεροι. Μα τούτη τη φορά πρέπει να έχετε και μεγαλύτερη τόλμη απέναντι στους εχθρούς.)

Τα απρόσωπα ρήματα είναι το προσήκει και το πρέπει·

το υποκείμενο του προσήκει είναι το απαρέμφατο εἶναι·

το υποκείμενο του πρέπει είναι το απαρέμφατο εἶναι

→ Ἀνάγκη ἐστὶ μάχεσθαι

(= είναι αναγκαίο να πολεμήσουμε)

Η απρόσωπη έκφραση ἀνάγκη ἐστὶ έχει ως υποκείμενο το απαρέμφατο μάχεσθαι

→ Ἀριστοκρατίαν μὲν οὖν καλῶς ἔχει καλεῖν

(= είναι σωστό να ονομάσουμε αριστοκρατία)

Η απρόσωπη έκφραση καλῶς ἔχει έχει ως υποκείμενο το απαρέμφατο καλεῖν

**β) δευτερεύουσα πρόταση**(ειδική, πλάγια ερωτηματική ή ενδοιαστική)

→ Ἀγγέλλεται ὅτι βασιλεὺς ἀφίκετο

(= αναγγέλλεται ότι έφτασε ο βασιλιάς)

Το απρόσωπο ρήμα ἀγγέλλεταιέχει ως υποκείμενο την ειδική πρόταση ὅτι βασιλεὺς ἀφίκετο

→ καλῶς ἔχει ὅτι σὺ μὲν φιλοσοφεῖς

(= είναι καλό ότι φιλοσοφείς)

Η απρόσωπη έκφραση καλῶς ἔχει έχει ως υποκείμενο την ειδική πρόταση ὅτι σὺ μὲν φιλοσοφεῖς

→ Ἄδηλόν ἐστι εἰ βουλήσονται φίλοι εἶναι

(= είναι άγνωστο αν θέλουν να είναι φίλοι)

Η απρόσωπη έκφραση Ἄδηλόν ἐστι έχει ως υποκείμενο την πλάγια ερωτηματική πρόταση εἰ βουλήσονται φίλοι εἶναι

→ Δέος ἐστὶ μὴ παρακρουσθῆτε ὑπὸ τούτων

* Όταν σε μια πρόταση υπάρχει ονομαστική πτώση που έχει θέση υποκειμένου, η σύνταξη του ρήματος είναι προσωπική:  
  Δοκεῖ ***τὸ φῶς*** ἐναντίον εἶναι τῷ σκότει.  
  ***Ὁ Νικίας***  εὐτυχὴς δοκεῖ εἶναι.  
  ***Τισσαφέρνης*** ἐλέγετο τούτων ἄρχειν

* **Δοτική προσωπική**

Αρκετά συχνά δίπλα στο απρόσωπο ρήμα ή στην απρόσωπη έκφραση υπάρχει ένας προσδιορισμός σε πτώση δοτική, που δηλώνει το πρόσωπο στο οποίο αναφέρεται το απρόσωπο ρήμα και ονομάζεται **δοτική προσωπική.**

Ἔδοξέ σοι, ὦ υἱέ, σῶσαι τὸν πατέρα.

(= Γιε, είναι δυνατό σε σένα να σώσεις τον πατέρα)

Η δοτική προσωπική, μετατρεπόμενη σε αιτιατική, δίνει το υποκείμενο του απαρεμφάτου

π.χ. Ἐμοὶ προσήκει λέγειν.(= Πρέπει να μιλήσω)

προσήκει: ρήμα, λέγειν: υποκείμενο του ρήματος, τελικό απαρέμφατο, ἐμοί: δοτική προσωπική … άρα υποκείμενο του απαρεμφάτου: μὲ